
Kasutusloa väljastamine

1. ASJAOLUD JA MENETLUSE KÄIK

14.07.2014 pärast ehitustööde lõpetamist laekus läbivaatamiseks Kulgu tänav L2, katastritunnus 51105:002:0049 ning Kulgu tn 5, katastritunnus 51101:004:0140, teeseaduse kohane teede vastuvõtuakt koos teeehituse tehniliste dokumentidega osaliselt Kulgu tänava L2 ning osaliselt Kulgu tn 5 kinnistule ehitatud parklale koos kõnniteega kasutusloa väljastamiseks (linnavalitsuse dokumendiregistris nr 1-16/7101). Tee ehituse vastuvõtu akti allkirjastasid: ehitustööde tellijakomisjoni esimees, ehitusettevõtja, üldehitustööde omanikujärelevalve ning Narva Linnavalitsuse Arhitektuuri- ja Linnaplaneerimise Ameti linnakeskkonna ja ehitusjärelevalve osakonnajuhatajad. Teede omanikujärelevalve allkiri puudub omanikujärelevalve isiku surma põhjusel vahetult enne määratud teeülevaatust. Kuid kõik ehitamise tehnilised dokumendid on teede omanikujärelevalve allkirjastanud. Seega vastuvõtukomisjon otsustas, et teeseaduse § 22 lõike 4 kohaselt ehitatud parklale koos kõnniteega võib väljastada teekasutusloa.
2.   ÕIGUSLIKUD ALUSED

2.1.
Teeseaduse § 22 lõike 1 kohaselt tee kasutamiseks annab loa tee-ehitusloa andja.
2.2.
Majandus- ja kommunikatsiooniministri 14.10.2008 määruse nr 87 „Tee- ehitusloa ja teekasutusloa andmise kord ja vormid“ § 6 lõike 1 kohaselt teekasutusloa koostab ja annab ehitus- või remonditööde vastuvõtuakti alusel tee-ehitusloa väljaandja, ning lõike 3 kohaselt teekasutusloa võib anda tööde vastuvõtuakti alusel ka valminud teeosale, kui see on vajalik ja võimalik ning kui on tagatud liiklusohutus.

2.3.
Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3.   OTSUS

3.1. Väljastada kasutusluba Kulgu tänav L2, katastritunnus 51105:002:0049 ning Kulgu tn 5, katastritunnus 51101:004:0140, osaliselt Kulgu tänava L2 ning osaliselt Kulgu tn 5 kinnistule ehitatud parklale koos kõnniteega.
4.   RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

